‎(ซีรีส์จาก NETFLIX)
‎เอาละทอม
‎นี่เป็นครั้งแรกที่คุณต้องตอบมั่ว ‎และเมแกนทายถูกว่าคุณมั่ว
‎ถ้าทั้งสองคนนี้ก็ทายว่ามั่วด้วย ‎คุณจะกลับบ้านมือเปล่า
‎เพราะคุณเลือกที่จะ ‎ไม่ล็อกเงินรางวัล 10,000 ดอลลาร์
‎มาดูกันว่าบิลลี่คิดยังไงกับคำตอบคุณ
‎ครับ ผมว่าคำตอบที่แล้วมันมีอะไรที่แตกต่าง
‎ทันทีที่คุณล็อกคำตอบ ผมก็เห็นว่า
‎คุณถอยหลังนิดนึง
‎เหมือนกับกลัวสิ่งที่หน้าจอกำลังบอก
‎ใช่แล้ว
‎ผมแค่พยายามจะอ่าน
‎เชื่อตายแหละ
‎ผมเห็นแบบนั้นทันที
‎แล้วก็คิดว่า "เฮ้ย มันไม่เหมือนเดิม
‎เขาไม่รู้คำตอบแน่ๆ เลย"
‎แต่แล้ว…
‎ผมได้ฟังคำอธิบายของคุณ ‎แล้วคิดว่า "เออ จอร์จ บุชมันก็งี่เง่านะ"
‎ผมก็เลย…
‎- เชื่อคุณจริงๆ ‎- ใช่เลย!
‎สำเร็จ!
‎แจกให้ฟรีๆ เลย
‎ในเมื่อบิลลี่เชื่อคุณ ‎ก็ได้เงิน 25,000 ดอลลาร์ไปครอง
‎อยากรู้ไหมว่าแอชลี่ย์คิดว่าไง
‎- อยากครับ ‎- เชิญ
‎ฉันว่าคุณดูเหมือนนักการเมืองเป๊ะ
‎ตอนกำลังร่ายบทนั้น
‎แต่ฉันเชื่อคุณ
‎เงิน 25,000 ดอลลาร์
‎แถมคำตอบมั่วของคุณ ‎หลอกผู้ท้าชิงได้สองในสามคน
‎- เขาเก่ง ‎- ว้าว
‎จะลุยเพื่อ 50,000 เลยหรือจะล็อกก็ได้
‎ผมจะล็อกเงินก้อนนี้เพื่อภรรยาครับ
‎- ไม่งั้นภรรยาประหารแน่ ‎- โอเค
‎- ไม่งั้นจะไปต่อเรื่อยๆ ‎- ดีมาก
‎ถ้าไม่ล็อกให้เธอ ผมตายแน่ ‎นอนที่นี่เลยซะดีกว่า
‎เอาละ เพื่อเงิน 50,000 ดอลลาร์
‎คำถามคือ
‎"ไม่น่าเชื่อที่คนคิดค้นไม่ได้เมา
‎แต่ซินซินแนติชิลลี่เป็นเมนูชิลลี่จานพูนๆ
‎ที่ตักราดอะไรต่อไปนี้"
‎"เอ. สปาเก็ตตี้
‎บี. ตอร์ติยาแผ่นอบกรอบ
‎ซี. ขนมปังกระเทียม
‎หรือ ดี. มันฝรั่งบด"
‎แปลว่าอะไรก็ไม่รู้
‎- ซินซินแนติชิลลี่ ‎- ทำมาพูด เขามาจากเวกัส
‎- ใช่ ‎- โอเค
‎บอกคำตอบมาแล้วพวกเขาจะตัดสินใจ
‎ว่าคุณรู้คำตอบจริงๆ ‎หรือว่ากำลังมั่ว เชิญครับ
‎ซินซินแนติชิลลี่
‎ถ้าคุณเคยไปเที่ยวซินซินแนติ
‎ทุกอย่างแตกต่าง น่าสนใจ และไม่เหมือนใคร
‎และที่พวกเขาทำกับซินซินแนติชิลลี่ ‎ก็คือตักราดสปาเก็ตตี้
‎เพราะอะไรไม่รู้
‎โอเค พวกเขาได้ฟังคำตอบกันแล้ว
‎ครับ มันอร่อยดี
‎คราวนี้ให้คุณบอกก่อนเลย ได้มั่วไหม
‎ไม่ พูดจริงเต็มร้อย เคยกินแล้ว
‎โอเค เงิน 50,000 ดอลลาร์เป็นของคุณ
‎หัวเราะได้อร่อยมาก
‎- ได้ตั้งห้าหมื่น ‎- น่าทึ่งไหมล่ะครับ ดูสิ
‎ว้าว
‎ผู้ท้าชิงทั้งสามคนก็ดีใจ ‎เพราะพวกเขาต่างทายแม่น
‎และเชื่อว่าคุณตอบถูก
‎โอเค ได้ไปแล้ว 50,000 ดอลลาร์ ‎จะกลับบ้านตอนนี้เลยก็ได้นะ
‎หรือจะลุยต่อเพื่อ 75,000 ดอลลาร์
‎ฮาววี่ ผมอยากลุยต่อครับ
‎โอเคครับ เพื่อเงิน 75,000 ดอลลาร์ ‎คำถามข้อต่อไปคือ
‎"ผู้หญิงคนเดียว ‎ในราชวงศ์อังกฤษที่เคยเข้าร่วมกองทัพ
‎สมเด็จพระราชินีนาถเอลิซาเบธที่สอง ‎ได้ทำหน้าที่ใดในสงครามโลกครั้งที่สอง"
‎"เอ. พยาบาล
‎บี. โอเปอเรเตอร์วิทยุ
‎ซี. ช่างยนต์
‎หรือ ดี. เจ้าหน้าที่ห้องปฏิบัติการ"
‎โอเค คุณได้ล็อกคำตอบแล้ว
‎เขารู้ว่าเขาต้องพูดความจริง ‎หรือว่าหาเรื่องมั่วมาเล่า
‎นี่คือคำตอบของเขา
‎ช่วงสงครามโลกครั้งที่สองกับราชินีเอลิซาเบธ ‎พระองค์ดูแลทุกคนในครอบครัวเสมอ
‎สิ่งนึงที่ได้ทำก็คือ
‎เป็นพยาบาลที่คอยช่วยเหลือ ‎ในสงครามโลกครั้งที่สอง
‎เพราะต้องใช้ทุกคนที่มี ‎โดยเฉพาะที่มีการทิ้งระเบิดในลอนดอน
‎ทุกคนต้องทำหน้าที่อะไรสักอย่าง
‎เธออยากมีส่วนช่วยเพื่อให้กำลังใจประชาชน
‎- บิลลี่ ‎- ครับ
‎ทอมเพิ่งบอกคุณว่า ‎พระราชินีทำอะไรช่วงสงครามโลกครั้งที่สอง
‎คิดยังไงกับคำตอบของเขาครับ
‎มันยาวมากเลย
‎เหมือนคุณกำลังเล่านิทาน ‎เกี่ยวกับสงครามโลกครั้งที่สอง
‎แถมเสียงคุณก็ทุ้มลงนิดนึง
‎แค่นั้นอย่าเพิ่งเซอร์ไพรส์เลยครับ
‎- โอ้โฮ ‎- เคยทำงานวิทยุไหม
‎- ครับ ผมเคยทำ ‎- โอเค
‎ผมไม่เชื่อคุณ ผมว่ามั่ว
‎- เขาว่าคุณมั่วครับทอม ‎- เพราะใช้น้ำเสียงวิทยุ
‎เขาได้ยินว่าเสียงคุณทุ้มลง ‎และเขาจับได้ว่าน้ำเสียงเผยความมั่ว
‎- น่าสนใจ ‎- น่าสนใจจริงๆ บอกเขาสิ
‎ที่เล่ามาเป็นเรื่องจริงหรือว่ามั่ว
‎มัน…
‎มั่วครับ
‎คำตอบที่ถูกต้องคือช่างยนต์
‎- คุณฟังถูกแล้ว ‎- พระราชินีเคยเป็นช่างยนต์
‎- ว้าว ‎- ใช่
‎คุณแต่งเรื่องเก่งนะครับ ‎แต่เก่งไม่มากพอที่จะหลอกบิลลี่ได้
‎คุณต้องหลอกผู้ท้าชิงแค่คนเดียวเท่านั้น
‎แต่ถ้าพวกเขาทายว่ามั่ว ‎อย่างน้อยคุณก็ล็อกเงินไว้ 25,000 ดอลลาร์
‎ภรรยาจะแฮปปี้ส่วนคุณจะไม่ได้สักแดง
‎ดังนั้นหวังว่าสุภาพสตรีสักคนนึง ‎จะเชื่อคำตอบมั่วๆ ของคุณ
‎ตอนนี้ 75,000 ดอลลาร์เป็นเดิมพันครับทอม
‎เมแกน เชื่อเขาไหมครับ
‎ที่เขาร่ายมามันก็ค่อนข้างจะยาวจริงๆ แหละ
‎แต่น่าเสียดายที่ฉันเชื่อค่ะ
‎สำเร็จ
‎- ว้าว ‎- เมแกน ขอบคุณครับ
‎เพราะคุณมั่วถึงได้เงิน 75,000 ดอลลาร์
‎ว้าว
‎ต้องทำยังไงถึงจะหาได้ 75,000 ดอลลาร์
‎แค่มั่วสักหน่อย
‎แอชลี่ย์ก็เชื่อคำตอบมั่วๆ ของคุณเหมือนกัน
‎แต่จะมีเพียงแค่คนเดียว ‎ที่ได้ขึ้นมาชิงเงินล้านเป็นคนต่อไป
‎โอเค 75,000 ดอลลาร์
‎คุณมีสามเท่าของจำนวนที่อยากให้ภรรยา
‎หรือจะเดินหน้าต่อไปเพื่อเงินล้าน
‎คำถามข้อต่อไปมีค่า 100,000 ดอลลาร์
‎ฮาววี่ เราจะลุยต่อเอาเงินแสน
‎- มาเล่นเกมกันครับ ‎- เขาเป็นนักพนัน
‎เอาละครับ
‎คำถามมูลค่า 100,000 ดอลลาร์คือ
‎"ในวันที่ 10 มีนาคม ปี 1998
‎NETFLIX ได้ส่งหนังเรื่องแรกออกไป ‎ซึ่งเป็นดีวีดีหนังเรื่องอะไร"
‎"เอ. จักรวรรดิเอมไพร์โต้กลับ
‎บี. คาซาบลังกา
‎ซี. มอลล์แรทส์
‎หรือ ดี. ผีขี้จุ้ย"
‎คุณตอบคำถามและได้รับแจ้งแล้วว่า
‎คำตอบของคุณถูกหรือผิด
‎และมีเพียงคุณที่รู้
‎ดังนั้นผมอยากจะขอให้คุณบอกคำตอบไปครับ
‎NETFLIX ส่งหนังคลาสสิกออกไป
‎คาซาบลังกาเป็นหนังคลาสสิกที่สุดในโลก ‎ที่ทุกคนรู้จัก
‎และจะไม่มีใคร… ใครๆ ก็อยากดูเรื่องนั้น
‎พวกจะเขาเก็บมัน ใช้มัน แล้วก็ดู
‎โอเค
‎ทุกคนล็อกคำตอบกันแล้ว
‎แอชลี่ย์
‎ตอบครับ
‎ฉันว่าฉันต้องมีเก้าอี้บันได ‎จะได้มองตาคุณได้
‎เพราะว่าฉัน… เอาเป็นว่าคุณทำฉันสับสน
‎ดีแล้ว
‎คุณบอกว่ามันเป็นหนังที่ทุกคนรู้จัก
‎ใครๆ ก็พูดชื่อหนังที่ทุกคนรู้จักได้
‎ฉันว่ามันฟังดูไม่ค่อยมั่นใจ ฉันเลยทายว่ามั่ว
‎คุณคิดว่าคำตอบดูไม่มั่นใจเลยทายว่ามั่วเหรอ
‎- ใช่ ‎ - เมแกน คิดว่ายังไงครับ
‎ฉันว่าการวางตัวของคุณเปลี่ยนไป ‎จากคำถามอื่นที่คุณตอบไป
‎รอบนี้คุณดูจริงจังเกินไป พยายามทำหน้าตาย
‎ฉันเลยทายว่ามั่ว
‎จริงเหรอ
‎สุภาพสตรีทั้งสองบอกว่าคุณมั่ว
‎ก่อนที่ผมจะถามบิลลี่
‎- ผมจะถามคุณ ‎- ครับ
‎กรุณาแจ้งสุภาพสตรีทั้งสอง ‎ว่าสิ่งที่พวกเขาได้ฟังคืออะไร
‎เมื่อกี้พวกเขาได้ฟังอะไรไปครับ
‎คาซาบลังกา คุณได้ฟังคำตอบมั่วครับ
‎- สาวๆ เขาดูออก ‎- ใช่
‎โอเค คำตอบที่ถูกต้องคือ ดี. ผีขี้จุ้ย
‎โอเคนะครับ
‎เอาละ บิลลี่
‎คุณกับบิลลี่สูงเท่ากัน ‎มองตากันได้ เขาอยู่ระดับนั้นเลย
‎ทีนี้ ถ้าบิลลี่ทายว่ามั่ว
‎คุณจะกลับบ้านไปพร้อมเงิน 25,000 ดอลลาร์ ‎และภรรยาจะพอใจ
‎- ใช่ ‎ -ใช่
‎แต่ถ้าบิลลี่เชื่อคุณ
‎หนึ่งแสนดอลลาร์
‎บิลลี่
‎อนาคตเขาอยู่ในกำมือคุณ
‎หนึ่งแสนดอลลาร์เป็นเงินมหาศาล
‎ตัวผมเองก็ชอบดูหนังเหมือนกัน
‎คำถามข้อนี้ยากมาก มองตาก็รู้
‎มันยากสำหรับผมด้วย
‎แต่ผมเชื่อตรรกะของคุณ และผมเชื่อคุณ
‎หนึ่งแสนดอลลาร์
‎บิลลี่ แย่มาก
‎- บิลลี่! ‎- ก็คำถามมันยาก ผม…
‎มันฟังดูมีเหตุผล
‎เครื่องจับมั่วอยู่ไหนเนี่ย โธ่
‎คุณเป็นฮีโร่
‎นั่นของคุณ เข้าเลขหกหลักแล้ว
‎- คุณล็อกเงินได้ ‎- ผมขอใช้ล็อก
‎- ขอร้อง ต้องล็อก ‎- ล็อกเงินหนึ่งแสนครับ
‎- ภรรยาพอใจ ‎- ภรรยาพอใจ
‎ไม่ว่าจะเกิดอะไรขึ้นในเกมนี้
‎คุณจะได้เงินรางวัล ‎อย่างน้อยหนึ่งแสนดอลลาร์กลับบ้าน
‎สุดยอด
‎นั่นทำให้คุณมีความมั่นใจ ‎กล้าเสี่ยงจนถึงเงินล้านไหม
‎เดี๋ยวก็รู้
‎ที่ผ่านมาผมถามคุณไปหกคำถาม
‎คุณตอบผิดไปครึ่งนึง ว้าว
‎ไม่ยุติธรรมเลย
‎ตอนแรกมีเงินสด
‎แล้วก็มีบิตคอยน์
‎ตอนนี้มีเงินมั่ว
‎เป็นเงินที่เยอะมาก
‎โอเค นี่คือคำถามมูลค่า 250,000 ดอลลาร์
‎"'อย่าลดความสามารถ ‎ในการเผาผลาญของ CYP3A4 ในลำไส้'
‎เป็นเวอร์ชั่นที่ลึกเว่อร์ของคำแนะนำ ‎ทางการแพทย์ใดที่ได้ยินกันทั่วไป"
‎"เอ. กินยาวันละสองเวลา
‎บี. อย่าว่ายน้ำหลังกินข้าว
‎ซี. อย่าดื่มน้ำเกรปฟรุตพร้อมยา
‎หรือ ดี. กินยาปฏิชีวนะพร้อมอาหาร"
‎โอเค เขาตอบแล้ว
‎ทอม บอกคำตอบมาครับ
‎ถ้าไม่อยากลดความสามารถ ‎ในการเผาผลาญของลำไส้
‎ก็แปลว่าต้องการให้ยาปฏิชีวนะได้เข้าไป
‎แล้วถูกดูดซึมง่ายขึ้นพร้อมอาหาร
‎เพราะฉะนั้นจึงต้องกินยาปฏิชีวนะ ‎พร้อมอาหารเพื่อจะได้ไม่ไปลด
‎ประสิทธิภาพของยา
‎โอเค
‎เมแกน
‎คิดว่าไงครับ
‎ฉันไม่ค่อยจะชอบคำตอบของเขา
‎ฉันไม่ชอบคำอธิบาย ‎ที่ว่ามันลดลงแล้วก็เรื่องยาปฏิชีวนะ
‎คำถามนี้มันพูดถึง
‎ความสามารถของสิ่งที่อยู่ในลำไส้
‎เพราะงั้นฉันว่ามั่ว
‎เหรอครับ บิลลี่ คิดว่าไงครับ
‎ถ้าลองนึกภาพเซลขายของ
‎ที่ถูกจับเข้ามาไว้ในห้อง ‎แล้วสั่งให้ขายของที่เขาไม่รู้จัก
‎มันจะฟังดูเหมือนแบบนั้นเลย
‎ผมว่ามั่ว
‎ให้ตายเถอะ
‎ว้าว
‎ตอนนี้สองในสามคนบอกว่ามั่ว
‎- สรุปเมื่อกี้มั่วไหม ‎- ก็…
‎ผมมั่วครับ ผมไม่รู้เลยว่า CYP34A คืออะไร
‎คำตอบที่ถูกต้องคืออย่าดื่มน้ำเกรปฟรุตพร้อมยา
‎ถ้าแอชลี่ย์ทายว่าคุณมั่ว คุณจะตกรอบกลับบ้าน
‎แอชลีย์ คุณดูลำบากใจมาก
‎คุณล็อกคำตอบเป็นคนสุดท้าย คุณตั้งใจฟังทุกคำ
‎คำตอบนี้ดูเหมือนจะยากที่สุด ‎คุณดูลำบากใจเรื่องการล็อกคำตอบ
‎ใช่ค่ะ เพราะคุณโกหกได้เนียนมาก
‎ฉันเลยสับสนมาก และฉันตัดสินใจ
‎จากท่าทางของคุณตอนกำลังตอบคำถาม
‎และคุณดู…
‎คุณดูไม่ค่อยจะสบายใจนัก ดูเหมือนเซลขายของ
‎แต่ฉันเชื่อคุณ
‎เงิน 250,000 ล้านดอลลาร์!
‎- 250,000 ดอลลาร์ ‎- รู้ตัว
‎- เขาโกหก ‎- ก็ไม่มีอะไรฟ้อง
‎- ไม่เอาน่า ‎- ขอบคุณครับแอชลี่ย์
‎เธอเชื่อคำตอบมั่ว ‎และรู้ไหมว่ามันราคาเท่าไร
‎มันทำให้เราเสีย ‎เงิน 250,000 ดอลลาร์ให้กับคุณ
‎เหลือคำถามอีกแค่สามข้อก็จะถึงเงินล้าน
‎โอเค
‎คุณมีเบาะรองไว้แล้ว
‎- ที่ 100,000 ดอลลาร์ ‎- ใช่
‎ตอนนี้คุณจะคว้าเงิน 250,000 ดอลลาร์ ‎กลับบ้านไปเลยก็ได้
‎แต่เหลือคำถามอีกแค่สามข้อ ‎ก็จะไปถึงเงินล้านแล้ว
‎และตอนนี้คุณรู้สถิติของตัวเองแล้ว
‎คุณมั่วคำตอบมาเยอะกว่าที่ตอบถูกซะอีก
‎ความมั่วและทักษะของคุณ ‎อย่างที่เธอพูด มันเวิร์กสำหรับคุณ
‎เพราะงั้นก็ต้องเลือก
‎จะเอาเงิน 250,000 ดอลลาร์กลับบ้านไป
‎หรือว่าเสี่ยงเพื่อโอกาสที่ชีวิตนี้มีแค่หนเดียว
‎คุณจะมุ่งหน้าต่อไปเพื่อเงินล้านหรือไม่
‎เอาไงดีครับ
‎คำถามข้อต่อไปมีมูลค่าครึ่งล้านดอลลาร์
‎- จะไปต่อไหมครับ ‎- ผมจะไปต่อ
‎ชีวิตนี้มีครั้งเดียว ยังไงผมก็ไม่ยอมแพ้หรอก
‎- เยี่ยมเลย ‎- เล่นเกมต่อ
‎- ว้าว ‎- มาเล่นเกมกัน
‎และเพื่อเงินครึ่งล้านดอลลาร์ นี่คือคำถาม
‎"ในเทศกาลสงกรานต์ของไทยที่จัดขึ้นทุกปี
‎ผู้ที่ร่วมฉลองวันปีใหม่ของชาวพุทธนี้ ‎ใช้อะไรในการต่อสู้กันอย่างมีไมตรีจิต"
‎"เอ. โคลน
‎บี. ปืนฉีดน้ำ
‎ซี. หมอน
‎หรือ ดี. ไข่"
‎เขาตอบคำถามแล้ว
‎และตอนนี้ทอมจะตอบคำถามให้พวกคุณ ‎เหล่าผู้ท้าชิงฟังกันครับ เชิญ
‎วันสงกรานต์ที่ประเทศไทยอากาศร้อนมากๆ
‎ช่วงเทศกาลนั้นอากาศจะร้อนมากๆ
‎และข้างในปืนฉีดน้ำจะมีน้ำเย็นเฉียบ
‎ทั้งปืนซูเปอร์โซกเกอร์ ทั้งถังน้ำเต็มไปหมด
‎เทศกาลปีใหม่นี้พวกเขาสาดน้ำใส่กัน
‎เพื่อล้างปีเก่าไปและต้อนรับปีใหม่
‎เริ่มจากคนสุดท้ายของครั้งก่อน แอชลี่ย์
‎ค่ะ ข้อนั้นฉันว่ามั่ว
‎คุณเปิดบทด้วยการบอกว่า "ประเทศไทยร้อน"
‎- ก็มันร้อนจริงๆ ‎- ก็ใช่
‎แต่มันดูเหมือนคุณพยายามจะกลบเกลื่อน…
‎- คุณซื้อเวลาให้ตัวเอง ‎- โอเค
‎ฉันเลยว่ามั่ว
‎โอเค
‎เมแกน คิดว่าไงครับ
‎ประเทศไทยร้อนจริงๆ ข้อนั้นยกให้
‎แต่ฉันนึกภาพไม่ค่อยจะออก
‎ว่างานฉลองของชาวพุทธ ‎จะใช้ปืนฉีดน้ำเล่นกันได้ยังไง
‎ฉันเลยทายว่ามั่ว
‎สองคนแล้วที่ทายว่ามั่ว
‎เพราะฉะนั้นถ้าคุณโกหกจริง ‎และบิลลี่คิดว่าคุณโกหก งั้น…
‎ก็ไม่แย่เท่าไร ได้เงินแสนกลับบ้านไป
‎บอกบิลลี่ก่อนที่เขาจะบอกคุณสิครับ
‎ว่าเมื่อกี้คุณเล่าอะไรให้เหล่าผู้ท้าชิงฟังกัน
‎บิลลี่ครับ ผมได้เล่าความจริงล้วนๆ ให้ฟัง
‎- คุณตอบถูก ‎- มีแต่น้ำ
‎น้ำทั้งนั้นเลยครับ ครึ่งล้านเป็นของคุณ
‎เขาถึงเปิดบทด้วย "มันร้อน" ‎คุณจะได้ใช้ปืนฉีดน้ำยิงให้เย็นฉ่ำ
‎- ยอมแล้ว ‎- หลอกให้คิดว่ามั่ว
‎บิลลี่ คิดว่าไงครับ เชื่อคำตอบของเขาไหม
‎- ผมเชื่อครับ ‎- บิลลี่ทายแม่น
‎ตอนนี้คุณมีเงิน ‎ครึ่งล้านดอลลาร์
‎- ว้าว ‎- ครึ่งล้านดอลลาร์
‎คว้าเงินครึ่งล้านกลับไปได้เลย ‎แต่ดูบันไดเงินนั้นสิครับ
‎คุณได้ล็อกเงินไว้ที่ 100,000 ดอลลาร์
‎อีกแค่สองก้าว คุณก็จะไปถึง ‎โอกาสที่ชีวิตนี้มีแค่ครั้งเดียว
‎อยากไปต่อไหมครับ ‎หรือว่าอยากเก็บเงินกลับบ้าน
‎ฮาววี่ เรา…
‎ผมประหม่า ผมมีความสุข ‎และผมจะลุยต่อไปครับ
‎- พระเจ้าช่วย ‎- มาเล่นเกมนี้กัน
‎เอาละครับ คำถามคือ
‎"หลังผ่านไปเจ็ดเล่มและกว่าล้านคำ
‎นิยายชุดแฮร์รี่ พอตเตอร์ที่ทุกคนชื่นชอบจบลง
‎ด้วยประโยคที่ถ่อมตนประโยคใดต่อไปนี้"
‎"เอ. และอื่นๆ
‎บี. จบแล้ว
‎ซี. และจบเพียงเท่านี้
‎หรือ ดี. ทุกอย่างลงเอยด้วยดี"
‎ผมสัมผัสได้ว่าบรรยากาศ ‎มีทั้งความตึงเครียดและความตื่นเต้น
‎เงินก้อนโตเป็นเดิมพัน
‎750,000 ดอลลาร์
‎ทอม เชิญบอกคำตอบครับ
‎หนักนะเนี่ย
‎คือว่า…
‎นิยายชุดแฮร์รี่ พอตเตอร์ ‎จบลงด้วยประโยคนี้ "ทุกอย่างลงเอยด้วยดี"
‎เจ็ดเล่ม แค่นั้นเลย มันจบแบบนั้น
‎บิลลี่ ครั้งที่แล้วคุณเชื่อเขา
‎คุณทำให้เขามาถึง ‎คำถามมูลค่า 750,000 ดอลลาร์
‎คุณคิดยังไงกับคำตอบนี้
‎ครับ ผมว่าคุณไม่เคยอ่านแฮร์รี่ พอตเตอร์
‎อ๋อเหรอ
‎ผมว่าคุณมั่ว
‎โอเค เขาดู…
‎อย่าขอโทษ คุณกำลังเล่นตามเกม ‎และกติกาเป็นแบบนั้น คุณอาจทายถูก
‎เมแกน คิดว่าไงครับ
‎ฉันรู้สึกว่าคุณคิดหาเหตุผลมาได้น้อยเกินไป
‎มันเหมือนคุณกำลังแถ
‎พยายามซื้อเวลา ฉันเลยทายว่ามั่ว
‎โอเค
‎คุณบอกว่าเขาพูดน้อยไป ‎แต่บางครั้งน้อยๆ ไว้ก็ดีนะ
‎- ก็จริง ‎- เป็นไปได้นะ
‎ผู้ท้าชิงสองคนทายว่ามั่ว
‎เหลือแค่แอชลี่ย์
‎ก่อนที่แอชลี่ย์จะตอบ ‎ไหนบอกมาครับว่าคุณตอบถูกไหม
‎ทุกอย่างลงเอยด้วยดีครับ ข้อดี.
‎เจ็ดแสนห้าหมื่นดอลลาร์!
‎ตอบถูกแปลว่าได้ 750,000 ดอลลาร์
‎เขาเก่งหรือว่าแค่โชคดีกันนะ ไม่รู้แล้ว
‎เขารู้จักแฮร์รี่ พอตเตอร์
‎พระเจ้าช่วย
‎และตอนนี้คุณอยู่ในตำแหน่งที่สวยมาก
‎คุณมีเงิน 750,000 ดอลลาร์ ‎จะกลับบ้านเลยก็ได้
‎อีกแค่คำถามเดียวก็จะถึงเงินหนึ่งล้านดอลลาร์
‎ยังไม่เคยมีผู้เล่นคนใดมาถึงจุดนี้ได้ ‎ในประวัติศาสตร์เกมมั่วแล้วรวย
‎เหลืออีกแค่คำถามเดียว ‎คุณก็อาจคว้าโอกาสทองนี้ไปได้
‎เหลืออีกแค่คำถามเดียว
‎คุณก็จะมีเงินหนึ่งล้านดอลลาร์
‎- โอเค… ‎- ดูอารมณ์ตื้นตันนะครับ
‎ผมกำลังตื้นตัน
‎ผมกำลังคิดว่าอยากซื้อบ้านให้ภรรยา
‎มันจะมีความหมายมากสำหรับผม
‎อยากมอบชีวิตที่เธอควรมีให้กับเธอ
‎นั่นคือสิ่งที่ผมคิดอยู่
‎ผมอยากให้ภรรยามีบ้านและมีชีวิตที่ดี
‎และ…
‎มันเยี่ยมมาก ผมทั้งกลัวและตื้นตันใจ
‎รู้สึกจริงๆ แต่ผมว่า ‎ผมต้องคว้า 750,000 ดอลลาร์เอาไว้
‎เงิน 750,000 ดอลลาร์ สามในสี่ของเงินล้าน
‎- ดีแล้ว ‎- เป็นผู้เล่นที่ได้เงินเยอะที่สุดในตอนนี้
‎ว้าว
‎เจ็ดแสนห้าหมื่น
‎สามในสี่ของเงินล้าน ผมเห็นน้ำตาเริ่มคลอเบ้า
‎นี่คือช่วงเวลาที่เปลี่ยนชีวิต
‎ขอบคุณมากครับ มันวิเศษมากที่ได้มาเล่นเกม
‎ขอบคุณสำหรับทุกอย่าง
‎ช่างเป็นประสบการณ์ที่น่าทึ่ง ‎มันเปลี่ยนชีวิตผมเลย
‎มันเปลี่ยนชีวิตภรรยาผม ผมมีความสุขที่สุด
‎และผมดีใจมากที่ผมมั่วเก่งขนาดนี้
‎และได้มีโอกาสแสดงให้ทุกคนเห็น
‎ทำไปแล้วครับ
‎ขอบคุณที่มาแบ่งปันส่วนนึงของชีวิต ‎กับเราที่นี่ ที่เกมมั่วแล้วรวย
‎ขอบคุณครับฮาววี่ ขอบคุณมากครับ
‎- ขอบคุณครับ ‎- ขอบคุณครับทุกคน
‎ณ ตอนนั้น ทุกอย่างเปลี่ยนไปเลย
‎ตอนมาถึง ผมเยือกเย็นเหมือนน้ำแข็ง ‎ไม่รู้เลยว่าจู่ๆ จะรู้สึกตื้นตันแบบนี้
‎ตอนที่ฮาววี่มองหน้าผมแล้วพูดว่า ‎"750,000 ดอลลาร์" ผมถึงรู้ตัวว่าจริง
‎ให้ตาย ผมมีความสุขครับ
‎และตอนนี้ คนที่ได้ขึ้นมาแข่งเป็นคนต่อไปคือ
‎เมแกน ขึ้นมาเลยครับ
‎(เมแกนกับบิลลี่มีคะแนนเท่ากันที่ 67% ‎แต่เมแกนตอบเร็วกว่า)
‎ฉันมีปริญญาโทสาขาธรณีวิทยา ‎ฉันรักวิทยาศาสตร์
‎และกลยุทธ์ของฉันคือ ‎ต้องสุขุมเยือกเย็นและสงบนิ่ง
‎มาดูกันว่าคุณแน่พอ
‎ที่จะไปถึงเงินล้าน ‎แล้วคว้ามันกลับบ้านไปได้หรือไม่
‎ฉันเป็นคุณแม่ลูกสอง บางคนอาจดูเบาฉัน
‎แต่พวกเขาคิดผิด
‎ฉันเคยหลอกให้ลูกๆ เชื่อมาแล้ว
‎ว่ารถไอศกรีมจะเปิดเพลงก็ต่อเมื่อไอศกรีมหมด
‎ฉันโกหกเก่งค่ะ
‎โอเค
‎ก่อนที่จะเริ่มเล่นเกม ‎มารู้จักกับผู้ท้าชิงคนใหม่ของเรากัน อิชพัล
‎คุณมาใหม่ แนะนำตัวเองหน่อยครับ
‎ฉันเรียนที่โรงเรียนกฎหมายนอเทรอดาม ‎ได้ใบอนุญาตแล้ว
‎กำลังรอสาบานตน และฉันเป็นเดี่ยวตลกด้วย
‎แฟนตัวยงของคุณเลย
‎ว้าว เยี่ยมไปเลย ‎หวังว่าผมจะได้เป็นแฟนตัวยงของคุณสักวัน
‎โอเค และบิลลี่กับแอชลี่ย์ ‎ต่างมีโอกาสอีกครั้งที่จะขึ้นไปแข่ง
‎เมแกน แนะนำตัวอีกสักหน่อยสิครับ
‎ฉันมีปริญญาสาขาธรณีวิทยา
‎จากสถาบันชั้นนำของประเทศ
‎และฉันเป็นนักธรณีวิทยาในอุตสาหกรรมพลังงาน
‎ฉันชอบเล่นถามตอบและชอบจัดเองด้วย
‎โอเค
‎เมแกน คุณพร้อมแล้วหรือยัง ‎ที่จะเล่นเกมมั่วแล้วรวย
‎พร้อมแล้วค่ะ เริ่มกันเลย
‎เริ่มละนะ
‎คำถามแรกเพื่อเงิน 1,000 ดอลลาร์คือ
‎"เจ้าของฉายา 'ดาวสุนัข'
‎ซิริอุสเป็นส่วนหนึ่งของกลุ่มดาวใด ‎ซึ่งเหมาะกับชื่อมาก"
‎"เอ. เคนิสเมเจอร์
‎บี. ไฮดรา
‎ซี. สกอร์เปียส
‎หรือ ดี. ลีโอไมเนอร์"
‎เธอตอบคำถามแล้ว
‎บอกพวกเขาสิเมแกนว่าคุณตอบว่าไง
‎คำตอบคือเคนิสเมเจอร์
‎ซิริอุสได้ชื่อว่าเป็นดาวสุนัข
‎และแน่นอนว่าเคนิสเป็นรากศัพท์ ‎ของคำว่าเคไนน์ ซึ่งแปลว่าสุนัข
‎คำตอบคือเคนิสเมเจอร์
‎เธอบอกว่านั่นคือคำตอบ
‎คำถามที่คุณทั้งสามคนต้องตอบคือ
‎คำตอบของเธอมั่ว
‎หรือว่าเธอพูดด้วยความรู้จริง
‎พวกคุณได้ล็อกคำตอบกันแล้ว
‎อิชพัล คุณมาใหม่
‎คิดยังไงกับคำตอบของเธอครับ
‎- ตอนแรกเธอดูประหม่ามาก ‎- ครับ
‎หัวใจแทบจะโผล่ออกมานอกทรวงอก
‎แต่เธอก็ใช้เหตุผลคิด ‎ใจเย็นลง ฉันชอบเหตุผลของเธอ
‎ฉันเห็นด้วย และฉันคิดว่าเธอตอบถูก
‎เงิน 1,000 ดอลลาร์เป็นของคุณ
‎อิชพัลเชื่อว่าคุณรู้คำตอบที่ถูกต้อง
‎แค่นั้นก็ได้เล่นต่อแล้ว
‎แต่ผมอยากถามคุณว่าที่พูดมาจริงไหม
‎ถูกต้องค่ะ
‎โอเค คุณตอบถูก เหล่าผู้ท้าชิงทุกคนก็เช่นกัน
‎ทั้งสามคนเชื่อคุณ เอาละเมแกน
‎คุณมีเงิน 1,000 ดอลลาร์ และต้องตัดสินใจ
‎ผมมีสิ่งที่เรียกว่าล็อก ‎คุณจะล็อกเงิน 1,000 ดอลลาร์เลยก็ได้
‎และนั่นหมายความว่า ‎จะไม่กลับบ้านไปพร้อมเงินที่น้อยกว่าที่ล็อกไว้
‎- อยากล็อกหรือไปต่อครับ ‎- ไปต่อค่ะ
‎คุณอยากไปต่อ ‎คำถามต่อไปมีมูลค่า 10,000 ดอลลาร์ครับ
‎สำหรับ 10,000 ดอลลาร์หรือกินแห้ว
‎นี่คือคำถามข้อต่อไป
‎"เป็นคำพูดที่ฟังดูลามก แต่ที่จริงไม่ลามกเลย
‎'ดันไข่ให้ชิดกำแพง' นั้นหมายถึง ‎การใช้งานเครื่องจักรใดอย่างเต็มกำลัง"
‎"เอ. แท่นพิมพ์
‎บี. ม้าหมุน
‎ซี. เครื่องบินเจ็ท
‎หรือ ดี. รถเกี่ยวนวดข้าว
‎โอเค
‎เธอตอบแล้ว
‎ตอบเลยครับ
‎คำตอบคือเครื่องบินเจ็ท
‎มันพูดถึง… เรียกว่าอะไรไม่รู้
‎อุปกรณ์ที่ทุกคนเห็นในทีวีกับในหนังที่มันใช้
‎กดเครื่องบินขึ้นหรือลงน่ะ
‎"ดันไข่ชนกำแพง" หมายถึง ‎ไปข้างหน้าให้สุด เร่งสุดแรง
‎ให้เร็วที่สุด ฉันไม่ได้พูดเล่น
‎นั่นคือคำตอบของเธอครับ
‎โอเค บิลลี่
‎ครับ
‎ผมเห็นคุณดูคำตอบ
‎แล้วผมก็เห็นร่างกายของคุณ ‎เคลื่อนไหวเร็วขึ้น หายใจเร็วขึ้น
‎เหมือนกำลังตกใจ
‎ผมเลยไม่รู้สิ
‎ผมไม่เชื่อคุณ
‎ผมว่ามั่ว
‎เขาคิดว่าคุณมั่ว เขาเห็นคุณตกใจ ‎ทำไมถึงตกใจครับ
‎ฉันว่าฉันไม่ได้ตกใจนะ
‎อาจจะประหม่านิดนึง ‎แต่ฉันมั่นใจในความรู้ของตัวเอง
‎งั้นบิลลี่ทายถูกไหม
‎- บิลลี่ คุณทายผิด ‎- เธอพูดความจริง
‎รู้นะว่าแปลว่าอะไร ‎คุณตอบถูก เงิน 10,000 ดอลลาร์เป็นของคุณ
‎สำหรับผู้ท้าชิงอีกสองคน ‎อิชพัลก็ทายว่าคุณมั่ว
‎แต่แอชลี่ย์ทายแม่นอีกครั้ง
‎โอเคเมแกน คุณต้องตัดสินใจ
‎คุณจะล็อกรางวัลก็ได้ ‎อยากล็อกไว้ที่ 10,000 ดอลลาร์ไหมครับ
‎คำถามข้อต่อไปมีมูลค่า 25,000 ดอลลาร์
‎หรืออยากรอก่อนแล้วค่อยล็อกทีหลัง
‎ฉันอยากรอก่อน
‎เธออยากรอก่อน ไปต่อที่ 25,000 ดอลลาร์ครับ
‎และคำถามคือ
‎"ระหว่างที่พูดถึงหนังโปรดของพ่อ
‎ลูกสาวของสแตนลี่ย์ คูบริคได้เผยว่าเขาชอบ
‎คอมเมดี้เรื่องใดจากยุค 1990"
‎"เอ. ขอเวอร์ให้สะเด็ด
‎บี. คนขาวกระโดดไม่ได้
‎ซี. เป๋อ จิตไม่ว่าง
‎หรือ ดี. น.ส.ชี เฉาก๊วย"
‎คุณได้ล็อกคำตอบแล้ว
‎เป็นอีกครั้งที่คุณรู้ว่าคำตอบนั้นถูกหรือผิด
‎ดูสิว่าเขาจะดูออกไหม
‎บอกคำตอบไปสิครับ
‎ง่ายๆ คำตอบคือขอเวอร์ให้สะเด็ด
‎ฉันเป็นคนเจนวาย นี่เป็นหนังที่ฉันชื่นชอบมากๆ
‎มันเป็นเกร็ดความรู้ ‎เกี่ยวกับเรื่องขอเวอร์ให้สะเด็ด
‎ถ้ารู้ก็คือรู้
‎ที่จริงในเกมถามตอบถามข้อนี้บ่อยมากด้วย
‎โอเค นั่นคือคำตอบของเธอ
‎แอชลี่ย์ ผมยังไม่ได้ถามคุณเลย
‎- ใช่ ยังไม่ถาม ‎- ใช่
‎และรู้อะไรไหม ฉันมองดูมือของคุณ
‎แล้วมือของคุณ… รอบนี้คุณกดตอบคำถามช้า
‎คุณดูไม่ค่อยมั่นใจ คำตอบฟังดูดีมากแต่…
‎- ต้องดูมือเหรอ ‎- ต้องดูมือ
‎ต้องจับตาดูเกมให้ดีๆ
‎คุณจับตาดูเกม งั้นคุณทายว่า…
‎มั่ว
‎เธอทายว่ามั่วเพราะมือของคุณ
‎เมแกน บอกเธอซิว่าทำไมถึงขยับมือช้า
‎นี่คือคำตอบที่ถูกต้องไหม
‎นี่ไม่ใช่คำตอบที่ถูกต้อง
‎- งั้นคุณก็… ‎- มั่วล้วนๆ ค่ะ
‎แอชลี่ย์ตาแหลม
‎- ชอบชื่อจัง ‎- แอชลี่ย์จับมั่วฉันได้
‎คำตอบที่ถูกต้องคือคนขาวกระโดดไม่ได้
‎จำกติกาเกมได้นะครับ
‎คุณต้องการให้มีแค่คนเดียว ‎ที่เชื่อคำตอบที่มั่วของคุณ
‎พวกเขาจับตาดูคุณเวลาคุณตอบคำถาม
‎แต่คุณก็จับตาดูพวกเขาด้วย
‎คิดว่าผู้ท้าชิงอีกสองคนนี้ ‎มีใครที่เชื่อคำตอบมั่วๆ ของคุณไหมครับ
‎ฉันว่าบิลลี่เชื่อ
‎- อยากฟังเขาตอบไหมครับ ‎- มาฟังบิลลี่ตอบกัน
‎เธอคิดว่าคุณหลงเชื่อเธอ
‎ก็เชื่อจริงๆ
‎- ขอบคุณค่ะ บิล ‎- ใช่เลย
‎- นั่นไง เงิน 25,000 ดอลลาร์ ‎- บิลลี่
‎ชื่อเสียงเลื่องลือ
‎โอเค ผ่านไปแล้วสามคำถาม 25,000 ดอลลาร์
‎ผมจะถามอีกครั้ง อยากล็อกเงินหรือว่าจะรอ
‎ฉันอยากใช้ล็อกค่ะ
‎เราจะล็อกเงินไว้ที่ 25,000 ดอลลาร์ครับ
‎ซึ่งก็แปลว่าต้องได้ ‎อย่างน้อย 25,000 ดอลลาร์กลับไป
‎คำถามข้อต่อไปมีมูลค่า 50,000 ดอลลาร์ ‎และคำถามนั้นคือ
‎"ในห้างสรรพสินค้า ที่รัดถุงใส่ขนมปังที่ขาย
‎มักจะมีสีสันที่แตกต่างกันไปเนื่องจากอะไร"
‎"เอ. ส่วนผสมของขนมปัง
‎บี. สถานที่อบขนมปัง
‎ซี. จำนวนแผ่นขนมปังในก้อนนั้น
‎หรือ ดี. วันที่อบขนมปัง"
‎โอเค เธอตอบแล้ว
‎ทีนี้บอกพวกเขาเลยครับ
‎คำตอบคือวันที่อบขนมปัง
‎ครอบครัวของฉันเคยมีร้านขายของชำเล็กๆ
‎ในรัฐเพนซิลเวเนียตอนกลาง ไกลปืนเที่ยงมาก
‎ตายายเป็นคนเปิด พ่อรับช่วงต่ออยู่หลายปี
‎วันที่อบขนมปัง
‎บิลลี่
‎คุณหลงเชื่อ…
‎คุณหลงเชื่อน้ำมนต์เธอครั้งที่แล้ว
‎คราวนี้เชื่ออีกไหม
‎ไม่
‎คราวนี้ผมไม่เชื่อ
‎ผมว่ามั่ว
‎ทำไมไม่เชื่อล่ะ
‎ผมไม่เชื่อเพราะว่ามันเร็วมาก ‎เธออ้างภูมิหลังเร็วมาก
‎ที่ฟังดูคลุมเครือมากเกี่ยวกับกิจการครอบครัว
‎ที่ถูกส่งต่อจากรุ่นสู่รุ่น
‎เอามาอธิบายว่าสีที่มัดถุงขนมปัง ‎ขึ้นอยู่กับวันที่เหรอ ไม่ใช่มั้ง
‎คราวที่แล้วคุณหลงเชื่อเธอ
‎แต่คราวนี้อย่าหวังจะได้แอ้มเลย ‎สาวน้อย เฉลยสิครับ
‎บิลลี่ คุณน่าจะเชื่อฉัน ฉันตอบถูก
‎ไม่! โธ่เว้ย
‎และครอบครัวฉันก็เคยมีร้านขายของชำจริงๆ
‎โอเค เงิน 50,000 ดอลลาร์เป็นของคุณแล้ว
‎ยินดีด้วยครับ
‎คุณตอบถูก อิชพัลไม่เชื่อคุณอีกแล้ว
‎แต่แอชลี่ย์เชื่อ
‎คุณจะเอาเงิน 50,000 ดอลลาร์ ‎กลับบ้านไปเลยก็ได้
‎ถือว่าทำเงิน 50,000 ดอลลาร์ ‎ได้อย่างรวดเร็วง่ายดาย
‎ไม่ก็ไปต่อ คำถามข้อต่อไป ‎มีมูลค่า 75,000 ดอลลาร์
‎ฉันจะเล่นต่อค่ะ
‎โอเค เธอจะเล่นต่อ
‎เพื่อ 75,000 ดอลลาร์นี่คือคำถามข้อต่อไป
‎"ก่อนจะตัดสินใจไม่เรียนต่อเพื่อแข่งเอ็นบีเอ
‎เลอบรอน เจมส์ได้เล่นบาสฯ ตอนเรียนม.ปลาย
‎ในทีมที่มีชื่อเล่นที่คล้ายทีมระดับมหาลัยว่าอะไร"
‎"เอ. เดอะบลูเดวิลส์
‎บี. คริมสันไทด์
‎ซี. ไฟติ้งไอริช
‎หรือ ดี. นิตทานี่ไลอ้อนส์"
‎โอเค เธอได้ล็อกคำตอบแล้ว
‎เธอรู้ผลแต่เพียงผู้เดียว บอกคำตอบมาครับ
‎คำตอบคือเดอะบลูเดวิลส์
‎เลอบรอนมาจากโอไฮโอ ‎ฉันมาจากเพนซิลเวเนีย
‎แน่นอนว่ามันเป็นข่าวดังมาก ‎ที่เขาถูกชวนไปเล่นให้เอ็นบีเอ
‎โอเค ได้ยินคำตอบกันแล้ว ‎เธอพูดความจริงหรือว่าโกหก
‎ล็อกเลยครับ
‎ผมจะถามคุณเป็นคนแรก แอชลี่ย์
‎ฉันก็มาจากโอไฮโอ
‎ฉันเคยเห็นรูปเลอบรอนใส่ชุดยูนิฟอร์มม.ปลาย
‎และมันไม่ใช่สีน้ำเงิน
‎เพราะงั้นฉันว่ามั่ว
‎อ้าว เธอคิดว่าคุณมั่ว
‎เมแกน ผมให้คุณเฉลยเองดีกว่า
‎ฉันมั่วค่ะ
‎คำตอบที่ถูกต้องคือ ซี. ไฟติ้งไอริช
‎เมแกน คุณมั่ว
‎ต้องมีอย่างน้อยหนึ่งคนที่เชื่อคุณ
‎ชะตากรรมของคุณ ‎อยู่ในมือของบิลลี่และอิชพัล
‎ถ้าทั้งสามคนตอบว่าคุณมั่ว
‎คุณจะตกรอบ ได้เงินแค่ 25,000 ดอลลาร์
‎พวกเขาเชื่อคำโกหกคุณไหม
‎เราจะได้รู้ความจริงในมั่วแล้วรวยตอนต่อไป
‎คำบรรยายโดย นันทวัน ริดเดล